1919 йылдың май аҙағында 1-се Башҡорт кавалерия полкының командиры булып хеҙмәт итә. 1919 йылдың октябренә тиклем полк командиры Усман Тереғолов башта Башҡорт айырым кавалерия бригадаһы, артабан Башҡорт айырым кавалерия дивизияһы составында Көньяҡ фронтта генерал Деникин армияһына ҡаршы алыштарҙа ҡатнаша. Харьков янындағы алышта яралана. 14-се армияһы фронтының тарҡалыуы һәм Харьков оборона советының хыянат итеүе арҡаһында башҡорт полктарына ҡаты шарттарҙа һуғыш алып барырға тура килә, улар ҙур юғалтыуҙар кисерә.